CELEX: 31992R0642
Language: el
Date: 1992-03-13 00:00:00
Title: Κανονισμός (ΕΟΚ) αριθ. 642/92 της Επιτροπής της 13ης Μαρτίου 1992 για την τροποποίηση του κανονισμού (ΕΟΚ) αριθ. 2814/90 για λεπτομέρειες εφαρμογής του ορισμού των αμνών που παχύνονται σε βαρείς αμνούς

Avis juridique important

|

31992R0642

Κανονισμός (ΕΟΚ) αριθ. 642/92 της Επιτροπής της 13ης Μαρτίου 1992 για την τροποποίηση του κανονισμού (ΕΟΚ) αριθ. 2814/90 για λεπτομέρειες εφαρμογής του ορισμού των αμνών που παχύνονται σε βαρείς αμνούς  

Επίσημη Εφημερίδα αριθ. L 069 της 14/03/1992 σ. 0025 - 0025 Φινλανδική ειδική έκδοση: Κεφάλαιο 3 τόμος 41 σ. 0089  Σουηδική ειδική έκδοση: Κεφάλαιο 3 τόμος 41 σ. 0089 

ΚΑΝΟΝΙΣΜΟΣ (ΕΟΚ) αριθ. 642/92 ΤΗΣ ΕΠΙΤΡΟΠΗΣ  της 13ης Μαρτίου 1992  για την τροποποίηση του κανονισμού (ΕΟΚ) αριθ. 2814/90 για λεπτομέρειες εφαρμογής του ορισμού των αμνών που παχύνονται σε βαρείς αμνούςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3901/89 του Συμβουλίου της 12ης Δεκεμβρίου 1989 περί του ορισμού των αμνών που παχύνονται σε βαρείς αμνούς (1), και ιδίως το άρθρο 1 παράγραφος 2,  Εκτιμώντας:  ότι οι λεπτομέρειες εφαρμογής του ορισμού των αμνών που παχύνονται σε βαρείς αμνούς θεσπίστηκαν από τον κανονισμό (ΕΟΚ) αριθ. 2814/90 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3561/91 (3)-  ότι η Ελλάδα αποφάσισε να εφαρμόσει από την περίοδο 1992 το καθεστώς που προβλέπεται από τον κανονισμό (ΕΟΚ) αριθ. 3901/89- ότι εντούτοις ορισμένες δυσκολίες διοικητικής φύσεως καθυστέρησαν την εφαρμογή των εθνικών διατάξεων εφαρμογής- ότι πρέπει  συνεπώς κατά παρέκκλιση για την περίοδο 1992 στην Ελλάδα, να προβλεφθεί ευρύτερη περίοδος για την υποβολή των αιτήσεων πριμοδοτήσεως και συντόμευσης της περιόδου υποβολής των ειδικών δηλώσεων-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2814/90 τροποποιείται ως εξής:  1. Στο άρθρο 1 παράγραφος 1, προστίθεται το ακόλουθο τέταρτο εδάφιο:  "Όσον αφορά την Ελλάδα, κατά παρέκκλιση για την περίοδο 1992, η ειδική δήλωση αφορά τους αμνούς που παχύνονται κατά τη διάρκεια της περιόδου που περιλαμβάνεται μεταξύ της 1ης Απριλίου και της 14ης Μοεμβρίου της εν λόγω περιόδου".  2. Το άρθρο 3 δεύτερο εδάφιο αντικαθίσταται από το ακόλουθο κείμενο:  "Κατά παρέκκλιση για την περίοδο 1992 η περίοδος υποβολής των αιτήσεων της πριμοδοτήσεως που προβλέπεται στο άρθρο 1 παράγραφος 1 και στο άρθρο 2 παράγραφος 1 είναι η εξής:  - στην Ελλάδα: από 1ης Νοεμβρίου 1991 έως 30 Απριλίου 1992,  - στην Πορτογαλία: από 1ης Νοεμβρίου 1991 έως 31 Ιανουαρίου 1992."  Άρθρο 2  Ο παρών κανονισμός αρχίζει να ισχύει την έβδρομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Μαρτίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 375 της 23. 12. 1989, σ. 4. (2) ΕΕ αριθ. L 268 της 29. 9. 1990, σ. 35. (3) ΕΕ αριθ. L 336 της 7. 12. 1991, σ. 29.